NaiveNeuron/SloPal huggingface dataset:
Cicoň, Antonín, poslanec NR SR (2015-04-23):
Ďakujem za slovo, pani predsedajúca. Pán poslanec, ako tvrdíte, že majiteľ vyhodí z firmy veriteľov, tu v úvode. Ako súhlasím s vami, len ak poviem A, tak poviem aj B. Ak máme byť objektívni, tak je to, určite by ste priznal, že je to na základe vášho nepodareného zákona o reštrukturalizácii, ktorého autorom bola vláda, ktorej súčasťou ste bol aj vy. Potom ste tam hovoril niečo o plameňoch. A myslím si, že práve týmto zákonom hasíme požiar, ktorý ste vy spôsobili vaším zákonom. No a takisto, verejný činiteľ zo zákona má mať takú istú povinnosť ako konatelia obchodných spoločností, miešate to. Ja si myslím, že verejným činiteľom v prípade, že nerobia tak, ako majú, tak to spočítajú voliči. Ďakujem.
Bugár, Béla, podpredseda NR SR (2011-12-02):
Vyhlasujem rozpravu za skončenú. Pán minister, chcete zaujať stanovisko? Nie. Pán spravodajca? Áno. Nech sa páči.
Glváč, Martin, podpredseda NR SR (2016-09-08):
Pán poslanec Galko.
Glváč, Martin, podpredseda NR SR (2017-05-19):
Ďalší v rozprave vstúpi pán poslanec Beblavý, keďže požiadal, nech sa páči. (Reakcia z pléna.) Aha, pardon, reakcia, pán poslanec Kéry.
Senko, Ján, poslanec NR SR (2015-05-05):
Ďakujem za slovo. Vážený pán predseda, vážené panie poslankyne, vážení páni poslanci, vážený pán minister, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Bližšie je cieľ návrhu zdôvodnený v dôvodovej správe k návrhu zákona. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre kultúru a médiá a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predseda, skončil som, prosím, otvorte rozpravu.
Hrnčiar, Andrej, podpredseda NR SR (2016-06-07):
O sedemnástej bude poslanecké grémium, takže určite to tam otvoríme. Nech sa páči, pán poslanec Matovič.
Kollár, Boris, predseda NR SR (2022-11-09):
Vážené kolegyne, vážení kolegovia, budeme pokračovať. Mám tu dva procedurálne návrhy. Z... (Reakcia z pléna.) Áno, však áno. Nech sa páči, pani poslankyňa Záborská, ale keby ste mohli prísť sem dopredu.
Laššáková, Jana, podpredsedníčka NR SR (2014-07-03):
Pán poslanec Csicsai. Poprosím vás o pokoj, páni poslanci.
Paška, Pavol, predseda NR SR (2013-09-24):
(Hlasovanie.) 126 prítomných, 34 za, 70 proti, 20 sa zdržalo, 2 nehlasovali. Návrh sme nepostúpili do druhého čítania. Pán poslanec Mikuš uvedie v prvom čítaní hlasovanie o návrhu pánov poslancov Ľudovíta Kaníka a Viliama Novotného na vydanie zákona, ktorým sa mení a dopĺňa stavebný zákon, je to tlač 668. [Hlasovanie o návrhu poslancov Národnej rady Slovenskej republiky Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 668.]
V. Veteška, podpredseda NR SR: (2008-05-14):
Vyhlasujem rozpravu za skončenú. Pán minister, želáte si vystúpiť? Nie. Pán spravodajca, želáte si vystúpiť? Nie. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Daniela Lipšica, Pavla Hrušovského a Ľudmily Muškovej na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení zákona č. 419/1991 Zb. Návrh zákona ste dostali ako tlač 539, rozhodnutie na pridelenie výborom je č. 538. Teraz dávam slovo poslancovi Danielovi Lipšicovi, aby návrh zákona uviedol. Nech sa páči.
Laššáková, Jana, podpredsedníčka NR SR (2014-12-10):
Prerušujem rokovanie o tomto bode programu. V rokovaní pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa dopĺňa zákon č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov . Návrh zákona je pod tlačou 1294, návrh na jeho pridelenie na prerokovanie výborom je v rozhodnutí č. 1299. Nech sa páči, pán poslanec Matovič, poprosím vás, aby ste za skupinu poslancov uviedli návrh zákona.
Danko, Andrej, predseda NR SR (2019-06-25):
Tri faktické. Poslanec Osuský.
Laššáková, Jana, podpredsedníčka NR SR (2013-03-14):
Ďakujem. Pán poslanec, prosím vás pekne, naozaj nevykrikujte, pokračujeme ďalšou otázkou. Pani podpredsedníčka Národnej rady Erika Jurinová položila otázku ministrovi hospodárstva Slovenskej republiky Tomášovi Malatinskému a otázka znie: „Vážený pán minister, nedávno ste v médiách odprezentovali opatrenia na zlepšenie podnikateľského prostredia, ktoré z nich máte pripravené a rozpracované tak, aby mohli byť uvedené do praxe v blízkej dobe?“ Nech sa páči, pán minister, môžete odpovedať a potom oznámte ukončenie svojej odpovede.
Vitteková, Anna, poslankyňa NR SR (2014-04-03):
Ďakujem pekne. Dobré ráno. Vážená pani predsedajúca, kolegyne, kolegovia, Národná rada podľa čl. 134 ods. 2 ústavy navrhuje prezidentovi Slovenskej republiky dvojnásobný počet kandidátov na sudcov Ústavného súdu, ktorých má vymenovať, v tomto prípade bude Národná rada voliť šiestich kandidátov. Za sudcu Ústavného súdu môže byť podľa čl. 134 ods. 3 ústavy vymenovaný občan Slovenskej republiky, ktorý je voliteľný do Národnej rady, dosiahol vek 40 rokov, má vysokoškolské právnické vzdelanie a je najmenej 15 rokov činný v právnickom povolaní. Navrhnutý kandidát musí mať trvalý pobyt na území Slovenskej republiky. Na základe výzvy predsedu Národnej rady zo 4. februára 2014 a podľa § 11 ods. 1 zákona č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov bolo v termíne do 24. februára 2014 ústavnoprávnemu výboru doručených 13 návrhov. V súlade s volebným poriadkom o voľbe a odvolávaní funkcionárov ústavnoprávny výbor pozval navrhovaných kandidátov na sudcov Ústavného súdu na svoju 64. schôdzu, konanú 11. marca 2014, aby prezentovali predstavu o svojom pôsobení na Ústavnom súde. Na schôdzi výboru sa zúčastnili všetci navrhnutí. V prvej časti stručne informovali o motivácii a svojej predstave možného pôsobenia na Ústavnom súde, následne odpovedali na otázky poslancov Národnej rady. Ústavnoprávny výbor v uznesení č. 387 konštatoval, že navrhovaní: Jana Baricová, Ján Bernát, Rudolf Čirč, Ján Drgonec, Miroslav Duriš, Peter Filip, Eva Fulcová, Vladimír Horváth, Peter Kresák, Ján Mazák, Robert Schronk, Ján Šikuta a Imrich Volkai spĺňajú podmienky ustanovené v čl. 134 ods. 3 Ústavy Slovenskej republiky. Základné údaje o navrhovaných kandidátoch sú uvedené v predkladanom materiáli, ktorý máte ako tlač 945. Ďakujem. Pani predsedajúca, otvorte, prosím, rozpravu.
B. Bugár, podpredseda NR SR: (2003-12-02):
Pani navrhovateľka, chcete sa vyjadriť v rozprave? (Reakcia navrhovateľky.) Nie, ďakujem. Pán spravodajca? Nie. Ďakujem pekne. Prerušujem rokovanie o tomto bode programu. Ďalej budeme pokračovať druhým čítaním o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov . Vládny návrh zákona ste dostali pred prvým čítaním ako tlač 392. Spoločnú správu výborov máte v tlači 392a. Teraz prosím pána ministra zdravotníctva, aby vládny návrh zákona odôvodnil. Nech sa páči.
A. Belousovová, podpredsedníčka NR SR: (2007-06-20):
Faktické poznámky na vystúpenie pani poslankyne Sabolovej nie sú. Končím možnosť prihlásiť sa s faktickými poznámkami. A keďže pani poslankyňa Sabolová bola posledná, ktorá bola prihlásená do rozpravy, vyhlasujem rozpravu za skončenú. Chcem sa opýtať ešte navrhovateľa, či chce zaujať stanovisko. Nech sa páči, pán podpredseda vlády.
Laššáková, Jana, podpredsedníčka NR SR (2012-12-06):
Ďakujem, pán minister. Vzhľadom na to, že uplynul čas určený na hodinu otázok, končím tento bod programu. A nasledujú písomne odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 8. novembra 2012 , ktoré máte ako tlač 272. Z dôvodu prehľadnosti, prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 272 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Písomne sa do rozpravy neprihlásili žiadni páni poslanci. Chce sa do rozpravy prihlásiť niekto ústne? Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Hlasovať o uznesení budeme v rámci ďalších hlasovaní. Otváram bod interpelácie poslancov . Chcem vám dať do pozornosti, že podľa § 129 ods. 1 a 2 zákona o rokovacom poriadku, ktorý upravuje charakter tohto ústavného zákona, teda chcem dať do pozornosti ustanovenie § 129 ods. 1 a 2. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie neprihlásil nikto, nemám žiadnu písomnú prihlášku. Pýtam sa, či niekto z poslancov sa hlási ústne v rámci tohto bodu programu. Pani poslankyňa Gibalová, nech sa páči, máte slovo.
Bugár, Béla, podpredseda NR SR (2018-06-20):
Vážené panie poslankyne, páni poslanci, prosím, aby ste sa ukľudnili, pristúpime k jednotlivým hlasovaniam. Ale predtým ešte dovoľte mi privítať na balkóne žiakov zo Základnej školy na Jeséniovej z bratislavskej Koliby. Buďte vítaní v Národnej rade! (Potlesk.) Procedurálny návrh, pán poslanec Beblavý.
Nicholsonová, Lucia, podpredsedníčka NR SR (2016-04-28):
Ďakujeme, pán poslanec. Na vaše vystúpenie chcú reagovať dvaja páni poslanci. Pán poslanec Gál, nech sa páči s faktickou.
Simon, Zsolt, poslanec NR SR (2014-11-27):
Ďakujem pekne. Pán kolega Fecko, no ja by som ťa len doplnil. Nie je možné uprieť dobrý úmysel pána ministra, ale tak ako už viacerí, viackrát sme mali možnosť vidieť, že ten úmysel bol viac marketingovým ťahom, než realitou. A ja ako pragmatik v oblasti poľnohospodárstva musím povedať, že tento zákon novým farmárom, mladým farmárom priestor na to, aby začali podnikať, nevytvorí. Pretože odkedy sa zrušil § 15 o náhradných pozemkoch, tak od tej doby je v tejto oblasti obrovský chaos. A ja ťa teda len doplním aj s tými pozemkovými úpravami. Pozemkové úpravy kritizuje Brusel v pláne rozvoja vidieka pre Slovenskú republiku pre obdobie 2014 – 2020. Tak nejaká veľká šanca na to, že tam budú veľké peniaze na to, aby sme ich mohli využiť, nám nepomôže. A pozemkové úpravy bez zmeny spôsobu a systému dedenia nám tiež nepomôžu. Ale tento zákon vnímam skôr ako marketingový a neúčinný. A považujem ho za rovnaké riešenie ako koncepciu pána ministra, ktorú doniesol v roku 2012, aby pomohol farmárom, ktorí boli postihnutí suchom, a zo 16-tisíc farmárov sa prihlásili štyridsiati. Takže aj toto asi rovnako dopadne. Ďakujem.
R. Rafaj, poslanec: (2009-06-03):
Ja preto verím, že všetci sa – nielen v tejto sále, aj tí, ktorí tu nie sú – zamyslia nad obsahom tohto vystúpenia a že aj tu prítomný minister spravodlivosti, ktorý pozorne počúval, aj členovia vlády, kam smerovali apely pána poslanca, neskončia len v tej verbálnej, rétorickej rovine, ale že tak, ako hovorila aj moja predrečníčka vo faktickej Katarína Tóthová, že budú smerovať ku konkrétnym činom a zodpovednosti tých, ktorí nerešpektujú ústavnú zvrchovanosť Slovenskej republiky. Ďakujem.
Vons, Peter, poslanec NR SR (2021-03-30):
Ďakujem, pán podpredseda. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov (tlač 450). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokujú v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady pre financie a rozpočet, Výbor Národnej rady pre hospodárske záležitosti a Výbor Národnej rady verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30. apríla 2021 a v gestorskom výbore do 3. mája 2021. Pán predsedajúci, prosím, otvorte všeobecnú rozpravu.
Zmajkovičová, Renáta, podpredsedníčka NR SR (2012-12-05):
S faktickou poznámkou sa hlásia traja poslanci. Uzatváram možnosť prihlásiť sa s faktickou poznámkou. Pán poslanec Novotný.
Grendel, Gábor, poslanec NR SR (2024-02-08):
Ďakujem za slovo. Pán poslanec Gašpar, ja mám pár konkrétnych otázok v súvislosti s vaším vystúpením. Chcem sa opýtať, či ste vy poradili pánovi poslancovi Glückovi ten príklad, že keď v Amerike ženy podávajú súkromné civilné žaloby, kde žiadajú miliónové odškodnenia, tak či preto, že v Amerike sa podávajú tieto súkromné žaloby, preto musíme my na Slovensku meniť Trestný zákon. Lebo to je príklad, ktorý je tak mimo, že by som bol rád, keby ste nám prezradili, či to bolo z jeho hlavy, alebo z vašej hlavy, lebo videli sme viacerí, že ste tam niečo horlivo konzultovali. Potom sa chcem opýtať, že či toto znižovanie premlčacej lehoty za znásilnenie vychádza z novely, ktorú pripravoval tím pána ministra Karasa alebo či je tento návrh inšpirovaný novelou, ktorú pripravovali za éry pani Kolíkovej alebo koho je toto vlastne nápad. Či to nie je tak, že ste len obete znásilnení hodili cez palubu, lebo nedokážete inak doručiť beztrestnosť pre vybraných ľudí len tak, že sa to bude týkať aj obetí znásilnenia a proste inak to nejde a je vám to jedno. Rád by som to vedel.
Zajac, Pavol, poslanec NR SR (2013-05-16):
Vážený pán minister, pre vašu informáciu, za našej vlády sme spustili projekt z Operačného programu Doprava na elimináciu bezpečnostných rizík ciest I. triedy v Trnavskom, Nitrianskom, Košickom a Prešovskom kraji. Choďte sa spýtať tých občanov, či sú spokojní s tým, že stovky kilometrov ciest I. triedy boli kompletne zrekonštruované. Vy po nástupe ste zrušili tento projekt v Bystrickom, Žilinskom a Trenčianskom kraji. Občania mohli dneska jazdiť po stovkách kilometrov ciest kompletne zrekonštruovaných. Čo vy tu hovoríte o tom, že sme nečerpali!? Štyridsať mostov na cestách I. triedy bolo zrekonštruovaných. Pán minister, čo to je za bordel na Slovenskej správe ciest, keď niekto dá obstarávať súkromnej firme zákazky z Operačného programu Doprava v objeme 200 mil. eur a ministerstvo o tom nič nevie? Ešte raz sa vás pýtam, kto odsúhlasil z ministerstva takúto zmluvu so súkromnou firmou?
Pčolinský, Peter, podpredseda NR SR (2022-10-26):
Chcete reagovať, pán poslanec? Nie. Ukončujem teda ústnu rozpravu. Vyhlasujem všeobecnú rozpravu za skončenú. Chcete zaujať stanovisko ešte ako navrhovateľ? Nie. Pán spravodajca? Nie.
P. Kresák, poslanec: (2002-02-19):
I. Presperín, podpredseda NR SR: Ďakujem. Páni poslanci, vystúpili všetci poslanci, ktorí boli prihlásení. Pán poslanec Gašparovič, chcete sa vyjadriť? Nie? Nie. Treba sa prihlásiť, pokiaľ sa... Treba sa prihlásiť.
Číž, Miroslav, podpredseda NR SR (2015-05-07):
Ďakujem. Faktické poznámky – páni poslanci Huba, Blanár, Šebej, Osuský. Pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Huba.
Žitňanská, Lucia, ministerka spravodlivosti SR (2010-12-08):
Ďakujem pekne. Ja chcem len k tlači 76 povedať toľko, že pozmeňovacie návrhy, ktoré sú obsahom spoločnej správy, sú pozmeňovacie návrhy, ktoré odporúčam schváliť. Ďakujem pekne.
M. Hort, podpredseda NR SR: (2009-04-22):
Slovo má pani poslankyňa Jana Vaľová, nech sa páči.
Petrák, Ľubomír, poslanec NR SR (2016-06-14):
Takže, vážený pán bývalý koaličný partner, ktorý ste sa ani teoreticky ním nestal, ale v zásade ja to nevnímam ako nejakú veľkú škodu. Pán kolega, ak by si nedal do svojho vystúpenia ten zbytočný populizmus, ktorý tu dnes zaznieva od samého začiatku rokovania, tak poviem, že môžeme úplne úprimne debatovať o mnohých otázkach. Prvá otázka bola, ako sa vysporiadam s tým, že som v minulosti hovoril a hlasoval aj za to, že treba redukovať počet málotriednych škôl. Áno, ja sa nehanbím za to a hovorím, že treba optimalizovať sieť škôl na Slovensku a treba nájsť riešenie, ktoré bude zmysluplné pre územie, v ktorom sa tie školy majú zatvárať. Ak sa dnes opýtaš svojich voličov, ak sa dnes opýtaš svojich starostov a primátorov, či chcú alebo nechcú zatvárať školy, odpoveď je, to je jedno, či je maďarský, slovenský, rusínsky alebo akýkoľvek, povedia nie, lebo to vnímajú ako svoju cestu. Odpoveď, či má prísť rozhodnutie z Bratislavy alebo nabádanie, aby neprišlo rozhodnutie z Bratislavy. Z 90 %, ak nedopomôžeme rozhodnutiu z Bratislavy, tak to rozhodnutie na lokálnej úrovni, ak sa nepritlačí cez financie, nepríde nikdy. Takže tu treba aj nejaké pomknutie z Bratislavy, inak k tomu rozhodnutiu nepríde nikdy. A aby si mohol dnes úplne kľudne spať, tak musím ti povedať, že je pripravený pozmeňujúci návrh od kolegov z vládnej koalície za stranu MOST – HÍD, ktorý rieši problém, o ktorom si hovoril. Je odkonzultovaný aj v koaličnej rade, je odkonzultovaný celou legislatívou ministerskou aj parlamentnou a je pripravený kvalitne tak, aby bol problém dobre vyriešený. Ďakujem.
Grendel, Gábor, podpredseda NR SR (2022-11-30):
Vyhlasujem rozpravu za skončenú. Želáte si ešte záverečné slovo, pani predsedníčka? Nie. Pán spravodajca takisto nie. Ďakujem pekne. Prerušujem rokovanie o tomto bode programu. Nasledujúcim bodom je návrh rozpočtu Exportno-importnej banky Slovenskej republiky na rok 2023 . Návrh je uverejnený ako tlač 1269 a informácia výboru pre financie a rozpočet ako tlač 1269a. Prosím podpredsedu vlády a ministra financií Slovenskej republiky Igora Matoviča, aby návrh rozpočtu uviedol.
Grendel, Gábor, podpredseda NR SR (2023-01-24):
Pán podpredseda Peter Pčolinský.
Laššáková, Jana, podpredsedníčka NR SR (2012-11-06):
Pán poslanec Martvoň, nech sa páči.
Ľ. Kaník, minister práce, sociálnych vecí a rodiny SR: (2003-12-04):
Z hľadiska kalkulácie, o ktorej ste hovorili, treba si zobrať opäť len kalkulačku do ruky, aby ste zistili, že nejde o žiadne zníženie, lebo tým, že začneme niečo vyplácať o niekoľko mesiacov skôr, ako je v zákone stanovené, znamená, že Sociálna poisťovňa bude mať väčšie výdavky, a preto musí dôjsť k takémuto mechanizmu, aby sme sa zmestili do tých rozpočtovaných výdavkov, ktoré Sociálna poisťovňa má. Ale práve preto, aby dôchodcovia v ďalšom roku z hľadiska budúcej valorizácie neprišli ani o korunu, aby nebol znížený základ, z ktorého sa bude valorizovať, kvôli tomu v decembri dochádza k dorovnaniu na tú sumu, ktorú určí vývoj hospodárstva a nikto z nich tým pádom nepríde ani o korunu. To je jedna časť otázky. Z hľadiska toho poradenia, no poradil som jednu vec vám z hľadiska naloženia s prostriedkami. Ja mám veľkú vieru a presvedčenie v múdrosť našich ľudí a myslím, že nepotrebujú rady. Oni sa vedia zariadiť a zariadia sa tak, ako to bude pre nich najvýhodnejšie a určite to rozhodnutie bude múdre a správne.
Zmajkovičová, Renáta, podpredsedníčka NR SR (2014-03-21):
Pán poslanec Galko.
Kollár Boris, predseda NR SR (2020-10-20):
Prosím, prezentujeme sa a hlasujeme. (Hlasovanie.) Prítomných 134 poslancov, za 85, proti 47, zdržal sa 1, nehlasoval 1. Konštatujem, že sme schválili vládny návrh novely zákona č. 663/2007 Z. z. o minimálnej mzde. Budeme pokračovať v prerušenom rokovaní v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 154), bod 44 programu. O slovo sa hlási minister Krajniak. Nech sa páči, pán minister, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 154.)
I. Štefanec, poslanec: (2009-10-28):
Čo sa týka zmluvy, vy hovoríte, že ste ju celú nepripravovali. Tomu, samozrejme, verím, ale pod tou zmluvou je váš podpis a vy za tú zmluvu preto nesiete plnú a najväčšiu zodpovednosť. No a do tretice. Obhajujete zmluvu, ktorú samotná vláda Slovenskej republiky 23. apríla tohto roku vám nariadila zrušiť. Obhajujete zmluvu, podľa ktorej Európska komisia neuznala náklady, ktoré už boli vynaložené. Čiže aj vláda Slovenskej republiky svojím konaním, ale najmä Európska komisia usvedčila tento prípad z podvodu. Ďakujem.
Mihalik, Marcel, poslanec NR SR (2021-11-10):
Ďakujem pekne za slovo. Vážené pani poslankyne, vážení páni poslanci, dovoľte, aby som aj ja k tejto téme niečo povedal z toho dôvodu, že tiež ma oslovili starostovia a primátori dotknutí, ktorí dostali pokutu od ÚVO, a mal som tú možnosť niekoľko mesiacov spolu s nimi viesť rokovania a takisto stretnutia. Dlhé roky pôsobím v samospráve a zároveň dbám o dodržiavanie zákonov a predpisov v rámci svojej práce. Každý cent z mestskej či obecnej kasy prechádza pred jeho použitím niekoľkými schvaľovacími procesmi, či už ide o samotný rozpočet v zastupiteľstve, a následne počas dennej operatívy niekoľkými stupňami kontroly. V závere je použitie každého eura zverejnené na webovej stránke. K hospodáreniu sa vyjadruje hlavný kontrolór a nezávislý audítor, rovnako tak i v prípadoch nadobúdania nájomných bytov mestami či obcami. Postup pri nadobúdaní nájomných bytov je upravený zákonom č. 443/2010 o dotáciách na rozvoj bývania a sociálne bývanie a zákonom č. 150/2013 o Štátnom fonde rozvoja bývania. Okrem tohto bolo nadobudnutie bytov ako investičný zámer schvaľované kolektívnymi orgánmi, zastupiteľstvami miest a obcí. Obce a mestá dostali od štátnych orgánov – ministerstva dopravy, výstavby Slovenskej republiky a Štátneho fondu rozvoja bývania – vzory zmlúv a kompletné pokyny, ako postupovať. Pokiaľ splnili podmienky štátnych orgánov, štát následne uvoľnil prostriedky a priamym transferom boli zo štátu poukázané na účet predávajúcich. Obce a mesta neboli tými, kto rozhodoval, štát rozhodol o použití verejných zdrojov a v tomto zmysle konalo niekoľko desiatok miest a obcí. Dovolím si citovať primátora jedného z postihnutých miest: „Naše mesto je hrdým držiteľom dvoch ďakovných certifikátov za rozvoj nájomného bývania na Slovensku od ministerstva dopravy a výstavby Slovenskej republiky a Štátneho fondu rozvoja bývania a zároveň aj držiteľom pokuty od Úradu pre verejné obstarávanie.“ Vážené kolegyne, vážení kolegovia, nemyslím si, že tento postup je správny, keď štát jednou rukou dáva a druhou rukou berie, keď štát doslova vypaľuje svoje základné zložky – mestá a obce – a odoberá tak peniaze regiónov, keď štát ohrozuje jedno zo základných ústavných práv občana – právo na bývanie. Z môjho pohľadu ako človeka, ktorý v samospráve pôsobí, je tento návrh novely zákona opodstatnený, veľmi žiaduci a zaslúži si i podporu. Zložky verejnej správy – mestá a obce – treba podporiť, treba s nimi spolupracovať a treba občanom preukázať, že štát stojí na ich strane. Sám som sa opakovane zúčastnil stretnutí so zástupcami samospráv, právnikmi a odborníkmi na samosprávu, kde sme spoločne hľadali riešenia tohto problému. Upustenie od sankcií voči mestám a obciam považujem za logické a rozumné riešenie. I napriek tomu všetkému si ctím dohody a zmluvy. Samozrejme, podľa tohoto sa zariadim, ale v tomto prípade stojím za starostami a primátormi. Ďakujem pekne.
Ondruš, Branislav, poslanec NR SR (2011-07-08):
Ďakujem pekne, pán podpredseda. Jednu takú všeobecnú otázku k tým prieskumom alebo tak, ja musím upozorniť, že keď vláda Roberta Fica alebo pani Tomanová ako ministerka pripravovala novelu Zákonníka práce, tak ten návrh bol predložený na celospoločenskú diskusiu, teda bol skôr, než sa začal riadny legislatívny proces, bol ten návrh zverejnený. Prišlo vyše 10-tisíc pripomienok, a teda bolo spracovaných vyše 10-tisíc pripomienok od občanov, aj radových, jednoducho takých, ktorí by v riadnom legislatívnom procese nemali šancu. A rád by som povedal pár slov ešte teda, je tam veľa vecí, ale k tomu návrhu, aby počas sviatkov boli zatvorené obchody. Ja si myslím po prvé takto, ja si myslím, že to naozaj nijakým spôsobom, zásadným spôsobom nezasiahne do toho životného štýlu, ktorý si spomínal. Lebo zoberme si, že oproti dnešku by to znamenalo, že budú zatvorené obchody, ale hovoríme len o maloobchode, hej, hovoríme o potravinách, ja neviem o nejakých butikoch napríklad a podobne, bude sa to týkať oproti dnešnému stavu 7 dní navyše, oproti súčasnému stavu 7 dní navyše v priebehu celého roka. Ja si skutočne nemyslím, že 7 dní z 365, keď si nebudú môcť ísť ľudia kúpiť chlieb alebo aj topánky, alebo napr. oblečenie, výrazne nejak zasiahne do ich možností zásobovania, teda zabezpečiť si všetky tieto tovary alebo prípadne nejaké služby. Ale služby ani nie, to sa proste týka maloobchodu, čiže tovaru. Čiže, rozumieš, 7 dní navyše oproti dnešnému stavu, keď budú za celý rok zatvorené obchody, tak to skutočne nemôže tých ľudí obmedzovať. Naopak, pre tých ľudí, ktorí v tých obchodoch pracujú, to bude obrovské plus, že môžu, tak ako väčšina spoločnosti, stráviť ten čas spolu so svojimi rodinami, so svojimi deťmi a podobne. A v nijakom prípade to neohrozuje cestovný ruch, pretože všetko ostatné, nech sú to nejaké herne, kolkárne, nech sú to kúpaliská a podobne, to všetko bude... (Prerušenie vystúpenia časomerom.)
Číž, Miroslav, podpredseda NR SR (2015-09-18):
Ďakujem, pán spravodajca. Otváram rozpravu. Písomnú prihlášku do rozpravy som nedostal. Pýtam sa preto, kto sa hlási do rozpravy ústne? Neregistrujem žiadneho pána poslanca, tak mi dovoľte vyhlásiť všeobecnú rozpravu za skončenú. Ďakujem pánovi spravodajcovi. Ďalší návrh zákona je colný zákon, takže pravdepodobne ten môže byť zložitejší, tak mi dovoľte vyhlásiť krátku prestávku. O 11.00 hod. pristúpime k hlasovaniu o prerokovaných bodoch programu. (Krátka prestávka.) (Po prestávke.)
Lehotský, Tomáš, poslanec NR SR (2023-05-10):
Ďakujem veľmi pekne. Peter, vážim si, ja som teda rád, že, že to, čo hovoril pán Svrček, nebola pravda, teda že nemáte zhodu na tom druhom, prvom pozmeňujúcom návrhu. Naozaj chrániť korupčné správanie, si myslím, že nie je správne, aj keď teda je mi jasné, že si to SME RODINA ušéfuje či už so SMER-om, alebo s fašistami. V každom prípade ďakujem za tvoje vyjadrenie.
Mojš, Milan, poslanec NR SR (2016-10-19):
Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte hlasovať.
Plaváková, Lucia, poslankyňa NR SR (2024-06-27):
Ďakujem vám veľmi pekne za množstvo faktických poznámok, ktoré tu otvorili veľa, veľa tém. Ja by som chcela reagovať na pána poslanca Gašpara, ktorý teda odôvodnil túto zmenu, ktorá sa týka slobody zhromažďovania tým, aby sa všetky zhromaždenia, aby všetky zhromaždenia prebiehali bez rizika, že sa stane obdobná udalosť ako 15. 5., až na to, že tam proste nebolo zhromaždenie ohlásené. To nesúvisí absolútne s tým, čo upravuje celý novelizačný čl. 1, a teda úprava slobody zhromažďovania. To sme tu opakovane hovorili aj v jednotlivých rozpravách, a to je jeden zo základných problémov celého toho návrhu zákona, že obmedzenia, ktoré prinášate v súvislosti so slobodou zhromažďovania nesúvisia vôbec s bezpečnostnou situáciou. A ako tu naznačil pán poslanec Erik Kaliňák, tak asi súvisia skôr s vašimi vlastnými nejakými boliestkami z minulosti, že sa vám stalo, že niekto vám narúšal vaše zhromaždenie. Ale aj kolidujúce zhromaždenia, aj protidemonštrácie sú chránené slobodou zhromažďovania. A áno, má ich vedieť polícia svojimi silami, svojimi schopnosťami vedieť korigovať a zasiahnuť vtedy, keď to prekročí tú mieru, ktorá jednoducho zasahuje už takým závažným spôsobom do slobody zhromažďovania iného človeka, že vtedy, to je základný princíp. Prečítajte si naozaj judikatúru Európskeho súdu pre ľudské práva, aj to posúdenie, o ktorom som tu v rozprave hovorila, určite ho máte v mailovej schránke aj vy. Môžem vám to prípadne ešte aj preposlať. Naozaj, tam to máte dosť jasne uvedené, takže to, že vy nevidíte logický dôvod, prečo by to nebolo možné, napríklad generálne stanoviť 50 metrov, tak si treba naštudovať naozaj judikatúru Európskeho súdu pre ľudské práva, akým spôsobom sa vykladá to, ako sa má chrániť sloboda zhromažďovania, lebo toto je s tým jednoducho v rozpore. To je tak. Ďakujem. (Potlesk.)
Pellegrini, Peter, predseda NR SR (2016-02-11):
S reakciou na faktickú pani poslankyňa Nachtmannová.
Marcinčin, Radovan, poslanec NR SR (2023-06-27):
Ak sú slobodní jednotlivci, je slobodná celá spoločnosť. Počas celej existencie xy je sloboda občanov Slovenska našou najvyššou hodnotou, ktorej podriaďujeme všetko naše konanie. Čím je viacej ekonomickej a osobnej slobody, tým je vyššia životná úroveň. Ľudia sú menej obmedzení vo svojej tvorivosti a znižuje sa ich závislosť na štáte. Viete niekto, kto má také niečo vo svojom poslaní ako poslaní svojej strany? Nie. SaS-ka. Ďakujem. Hlasovanie zajtra o jedenástej.
Šeliga, Juraj, podpredseda NR SR (2020-07-24):
Pán poslanec Kamenický s faktickou poznámkou.
Zemanová, Anna, poslankyňa NR SR (2017-02-01):
Ja som hovorila o tom, že ten paragraf, že je zmätočný ohľadom toho pojmu, že výrobca, v diskusii teda ja som reagovala na vás, že áno súhlasím s tým, že ten § 54 je nejasný a zmätočný a že malo by sa na to ministerstvo pozrieť, aby práve aplikačná prax doniesla, teda neuvádzala do praxe niečo, čo nebude mať jednoznačný výklad. Ja by som chcela len povedať, doplniť ten svoj návrh pre pána spravodajcu, že návrh na to späťvzatie dávam ako v zmysle rokovacieho poriadku, § 73 ods. a.
Blanár, Juraj, podpredseda NR SR (2023-03-14):
S faktickou poznámkou pán poslanec Baránik.
Pellegrini, Peter, predseda NR SR (2015-04-24):
Pán poslanec Brixi.
Laššáková, Jana, podpredsedníčka NR SR (2014-09-24):
Pán poslanec, môžem vám k tomu povedať, že toto je mimoriadna schôdza, uvidíme, aký bude mať priebeh, takže mali by sme tak postupovať, ja som dala takýto návrh. (Reakcia z pléna.) Dali ste procedurálny návrh, aby sme hlasovali o 17.00 hodine? (Reakcia z pléna.) Dobre, budeme hlasovať o vašom procedurálnom návrhu. Poprosím prezentujme sa a hlasujme. (Hlasovanie: Prítomných 32 poslancov.) Národná rada nie je uznášaniaschopná. O vašom návrhu budeme hlasovať, keď bude Národná rada uznášaniaschopná. Nech sa páči. pán poslanec Petrák, máte slovo.
Laššáková, Jana, podpredsedníčka NR SR (2015-05-27):
Procedurálny návrh v zmysle paragrafu 34.
J. Blanár, poslanec: (2004-02-03):
O čo vlastne ide? Snažil som sa jednoznačne pochopiť, či jednotlivé ustanovenia zákona budú sa rovnako vzťahovať v prípade, ak budeme hovoriť o mestskej hromadnej doprave, aj na vodičov autobusov a rovnako aj na vodičov trolejbusov, prípadne vodičov električiek, ale musím povedať, že dospel som k názoru, že tá jednotnosť tam, bohužiaľ, nie je a môže nastať situácia, keď jednoducho v tom istom dopravnom podniku sa bude ustanovenie týkať síce vodičov autobusov, ale nebude sa týkať vodičov trolejbusov, ale pritom je to ten istý dopravný podnik, čo si myslím, že je absolútne nelogické. Snažil som sa nájsť možnosti, akým spôsobom by som to upravil pozmeňujúcim návrhom, ale dospel som k takému názoru, že je to taká komplikovaná záležitosť, že je potrebné v podstate všetky tie ustanovenia, ktoré by sa mali zjednotiť, pomeniť. A poviem konkrétne, o čo ide. Ja som mal predstavu, aby sme mohli navrhnúť, že pod pojmom mestská hromadná doprava sa bude skrývať pojem všetkého, čo sa týka električkovej, trolejbusovej dopravy a autobusovej dopravy, a rovnako zjednotenie pojmu prímestskej a mestskej hromadnej dopravy. Alebo električkové, trolejbusové dráhy, ktoré by mali byť jasne zadefinované v jednom terminologickom názve, tak aj ako je to v zmysle zákona č. 164/1996 Z. z., aby bolo úplne jednoznačne povedané, o čo ide, alebo mestské autobusy a prímestské autobusy v zmysle zákona č. 168/1990 Zb. Keďže som rezignoval pri tom, aby som urobil pozmeňujúci návrh, ktorý by bol komplikovaný, a bál som sa toho, že by som sa jednoducho možno dopustil chyby, dospel som k jedinému názoru, ktorý tu chcem pred vami predniesť, a ten názor je, že by som chcel odporučiť, aby predkladaný návrh zákona sa z tohto dôvodu opätovne vrátil na dopracovanie. A preto v zmysle rokovacieho poriadku predkladám procedurálny návrh, aby sa hlasovalo o vrátení predkladaného návrhu zákona na jeho dopracovanie v zmysle problému, ktorý som uviedol. A myslím si, že tam bude dostatok príležitosti na to, aby boli vyriešené problémy, ktoré sa tu dnes preberajú v súvislosti napr. s leteckou dopravou. Ďakujem pekne.
Přidal, Alojz, poslanec NR SR (2013-03-26):
Páni kolegovia, ja jednoducho v žiadnom prípade tu nechcem obhajovať nejakých opilcov, ale aj tak som si istý, že návrh poslanca Škripeka je bohapustý populizmus. Na faktickú poznámku poslanca Matoviča, ktorý klame, ktorý nevie behom päť minút alebo pol hodiny rozlíšiť, keď mu niekto ponúka dvadsať miliónov eur úplatok za pád vlády, či ide o žart alebo o vážny korupčný pokus, reagovať nebudem. A chcel by som pánovi Škripekovi povedať, aby sa najprv pozrel na brvná v očiach svojich kolegov a až potom hľadal triesky v očiach ostatných poslancov.
Mikloško, Jozef, poslanec NR SR (2015-07-01):
Ja som bol druhý a naraz som už prvý prihlásený do faktických, nejako som preskočil tých svojich súperov. Ja si myslím, že to je naozaj dôležitý zákon, jednoduchý a jasný. To, že 50-tisíc ton potravín sa ročne u nás zničí, je absurdné, 30 mil. eur do luftu dneska, keď svet hladuje a umiera denne veľa detí? Samozrejme, ťažko to posielať do Afriky, ale aj tu je veľa ľudí, ktorí sú v núdzi. To, že sa veľa ton potravín vyhadzuje aj z domácností, pretože už nechutia alebo sú už tesne po hranici, to je tiež pravda. Vy ste hovorili, koľko ton to je, čo je tiež absurdné. Ja myslím, že aj obchodné siete by mali troška viac upozorňovať na to, že sú už potraviny, ktoré sú tesne pred hranicou, vždy je to tam také trocha schované. Mohlo by to byť na osve mieste, tiež si nechcú robiť konkurenciu, radšej potichu to dávajú. A to ide o dátum minimálnej trvanlivosti, teda je tam aj dátum spotreby. Aj po tej spotrebe sú tie potraviny ešte často dobré. A voľakedy tam nebol ani dátum minimálnej trvanlivosti, ani dátum spotreby, ani chladničky, dávali sme to do pivnice na schody a vydržalo to dobre a to bolo a nikto neumrel zato. Myslím, že ten zákon naozaj treba podporiť a je nadstranícky a verím, že prejde. Ďakujem.
Laššáková, Jana, podpredsedníčka NR SR (2012-05-16):
S reakciou pán poslanec Šebej, nech sa páči.
Pellegrini, Peter, predseda NR SR (2015-01-28):
Vážené panie poslankyne, vážení páni poslanci, poprosím, aby ste zaujali miesto, aby sme mohli za chvíľku pristúpiť k hlasovaniu. Vážené panie poslankyne, páni poslanci, ešte pred tým, ako otvorím hlasovanie, dám samozrejme priestor aj na procedurálny návrh. Ale chcem sa spýtať, kolegyne, kolegovia, chcel by som sa spýtať, či je všeobecný súhlas vzhľadom na to, že dnes o 18.00 hodine v starej budove Národnej rady sa koná akcia „Spravodliví medzi národmi“, kde budú udeľované ocenenia, chcem sa spýtať, či bude všeobecný súhlas, aby sme po hlasovaní o sedemnástej prerušili dnešné rokovanie, tak aby ste všetci mali priestor sa zúčastniť tohto podujatia, tí, ktorí potrebujú. Áno? (Súhlasná reakcia z pléna.) Ďakujem veľmi pekne. Takže dnes budeme rokovať po hlasovaní od jedenástej do dvanástej, potom od štrnástej a o 17.00 hodine po hlasovaní prerušíme schôdzu. Ďakujem veľmi pekne. S procedurálnym návrhom pán poslanec Hlina.
Kollár, Boris, predseda NR SR (2020-09-24):
Prosím, prezentujme sa a hlasujeme. (Hlasovanie.) Prítomných 137 poslancov, za 102, proti žiadny, zdržalo sa 35. Návrh sme schválili.
Daniš, Zoltán, poslanec NR SR (2015-02-18):
Ďakujem, pán podpredseda. Vážený pán kolega Zajac, dovoľte mi zopár poznámok k problému investičnej pomoci 58 mil. eur pre Duslo Šaľa. Spomenul to už kolega Jasaň, poskytnutie investičnej pomoci podliehalo totiž schváleniu Európskej komisie, zrejme po dôkladnom zvážení argumentov uvedených v návrhu. Nerozhodol o tom, rozhodne nerozhodol o tom minister Pavol Pavlis. Keď sa táto investičná pomoc schvaľovala na ministerstve hospodárstva v júni 2014, bol totiž len štátnym tajomníkom. Mimochodom, osobne som presvedčený o správnosti investovania do takých programov a firiem, ktoré už preukázali svoju úspešnosť na trhu a ktoré, a to je práve prípad Dusla Šaľa, keď investícia touto formou prinesie ďalšie možnosti jednak zamestnania v tomto regióne, ako aj ďalšie efekty, ktoré prináša ďalšie rozširovanie výroby. Pán minister spomenul len niektoré, ako napríklad zvýšený záujem a tým aj cena nehnuteľností v regióne, ako aj priaznivé dopady do terciárnej sféry a vôbec zvýšenia životnej úrovne v Šali a jej v blízkom, ako aj vzdialenejšom okolí. Ďakujem.
Figeľ, Ján, podpredseda NR SR (2015-11-11):
Nech sa páči, Jana Vaľová.
Bublavý, Dušan, poslanec NR SR (2016-04-27):
Ďakujem pekne za slovo. Dovoľte mi, aby som predniesol informáciu Výboru Národnej rady Slovenskej republiky pre verejnú správu a regionálny rozvoj o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, tlač č. 47. Predseda Národnej rady svojím rozhodnutím z 25. apríla 2016 č. 42 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, tlač č. 47, na prerokovanie Výboru Národnej rady pre verejnú správu a regionálny rozvoj v termíne ihneď. Výbor Národnej rady pre verejnú správu a regionálny rozvoj prerokoval predložený návrh vlády na skrátené legislatívne konanie na svojej 3. schôdzi dňa 27. apríla 2016. Výbor súhlasí s predloženým návrhom vlády na skrátené legislatívne konanie o predmetnom vládnom návrhu zákona a odporučil Národnej rade s predloženým návrhom zákona vysloviť súhlas s tým, že Národná rada prerokuje vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, tlač č. 47, v skrátenom legislatívnom konaní a prvé, druhé a tretie čítanie sa uskutoční na 3. schôdzi Národnej rady Slovenskej republiky. Dovoľte, aby som vám predniesol návrh na uznesenie Národnej rady. Návrh uznesenia Národnej rady Slovenskej republiky k návrhu vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, tlač č. 47. Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, tlač č. 47, prerokuje v skrátenom legislatívnom konaní na 3. schôdzi Národnej rady Slovenskej republiky. Pán podpredseda, skončil som.
Hraško, Igor, poslanec NR SR (2013-10-24):
Ďakujem pekne. Pán kolega Mikloško, ďakujem za faktickú poznámku. Mňa by tiež zaujímalo, že prečo majú poisťovne limity. Aby mali zisky? Aby to preukázali. Nie je to náhodou s tým, sú to všetky peniaze určené na zdravotnú starostlivosť? Čiže by ma zaujímalo, že aký systémový krok urobila pani ministerka k tomu, aby tie zisky zdravotných poisťovní neboli, ale aby všetky peniaze, ktoré idú ako odvody zo zdravotného poistenia, išli na zdravotnú starostlivosť. No a ku kolegovi Valockému, nuž, nemôže zo mňa cítiť nič inšie, len žlč, pretože stále robíte veci, ktoré sú mi proti srsti. Viete, a tie peniaze, ktoré nám uchádzajú, utekajú v rámci aj korupcie, aj klientelizmu, aj to všetko proste, čo robíte, ako je to škoda vymenovávať, pretože stále vám to ukazujeme, čo robíte, no sú mi proti vôli a naozaj nie sú pre občanov tejto krajiny. A čo som ja doteraz urobil? No urobil som veľa vecí v oblasti kultúry, ale tie vy nemáte možnosť pochopiť, pretože ste zabednený v parlamente. A okrem toho, odkedy som tu, snažil som sa predkladať zmeny zákonov, ani jeden ste mi neprijali, ani jeden. Takže sa ma nepýtajte, čo som robil, keď vy ste mi to neumožnili, aby som vôbec mohol niečo urobiť. Ale nebojte sa, urobil som aj iné veci, pretože som pomáhal ľuďom aj iným spôsobom, ktorí sa na mňa obracali, a mnohým som už pomohol, ale to vám vešať na nos nebudem. Možno ešte jedna taká provokačná otázka, že či by ste boli teraz ochotný napríklad aj fúkať. Či je to všetko v poriadku, lebo pán Jarjabek obvinil nás, že sme niečo šnupali. Či ako to povedal na začiatku? Ja by som bol rád, keby sme sa teraz ujednotili, že dajme si fúkať, aby sme boli všetci v poriadku.
B. Bugár, podpredseda NR SR: (2003-09-09):
(Hlasovanie.) Prítomných je 137 poslancov, za 83, proti 26, zdržalo sa 25, nehlasovali 3. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Ďakujem aj pánovi podpredsedovi vlády, aj spravodajcovi. Teraz nasleduje blok zákonov, štyroch zákonov, ktoré predloží z poverenia vlády pán minister Fronc. Chcem sa opýtať, vážení páni poslanci, či by sme sa dohodli na tom, či je vôbec všeobecný súhlas, aby sme hlasovali o týchto zákonoch až po ich prerokovaní v prvom čítaní, to znamená o  štyroch zákonoch naraz. (Hlasy v sále áno). Áno, ďakujem pekne. Takže, pán minister, môžeme pristúpiť k prvému čítaniu o vládnom návrhu zákona o zriadení Univerzity Jána Selyeho v Komárne a o doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Vládny návrh zákona ste dostali ako tlač 373, návrh na jeho pridelenie na prerokovanie výborom máte v rozhodnutí pod číslom 364. Pán minister školstva, nech sa páči, môžete návrh zákona uviesť.
Laššáková, Jana, podpredsedníčka NR SR (2012-05-15):
Ďakujem pekne. Teraz vyhlasujem prestávku do 11.30 hodiny na poradu poslaneckých klubov a potom budeme hlasovať o programovom vyhlásení vlády a žiadosti vlády o vyslovenie dôvery. (Porada poslaneckých klubov.) (Po porade poslaneckých klubov.)
Hrnčiar, Andrej, podpredseda NR SR (2016-12-07):
Končím možnosť nahlásiť sa s faktickými poznámkami. Na vystúpenie pani poslankyne je desať faktických poznámok. Nech sa páči, pán poslanec Sloboda.
Jurinová, Erika, podpredsedníčka NR SR (2013-03-20):
Prepáčte, pán poslanec, ja vám do toho skočím, ja by som bola rada, keby sme sa naozaj venovali prerokovaniu zákona.
B. Bugár, podpredseda NR SR: (2005-11-08):
(Hlasovanie.) Prítomných 142, za 141, nehlasoval 1. Konštatujem, že aj 2. návrh pána poslanca sme schválili. Nech sa páči. K. Mitrík, poslanec: Hlási sa pán poslanec Blanár.
Glváč, Martin, podpredseda NR SR (2019-09-18):
Pán poslanec Dostál.
Danko, Andrej, predseda NR SR (2017-05-18):
Prosím, prezentujme sa a hlasujme. (Hlasovanie.) Prítomných 126 poslancov, za 40, proti 13, zdržalo sa 71, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 34 programu, je to prvé čítanie o návrhu poslancov Dostála, Poliačika, Osuského na vydanie zákona, ktorým sa mení a dopĺňa zákon č. 215/1995 Z. z. o geodézii a kartografii (tlač 507). Spravodajcom je člen výboru pre pôdohospodárstvo a životné prostredie poslanec Martin Klus. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Ondreja Dostála, Martina Poliačika a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov , tlač 507.)
Kollár, Boris, predseda NR SR (2023-02-17):
Prosím, prezentujme sa a hlasujeme. (Hlasovanie.) 136 prítomných, za 86, proti 10, zdržalo sa 38, 2 nehlasovali. Uvedený návrh sme schválili.
Zmajkovičová, Renáta, podpredsedníčka NR SR (2013-10-28):
Ďakujem, pán minister. Pani spravodajkyňa, záverečné slovo? Nech sa páči.
Kollár, Boris, predseda NR SR (2021-07-02):
Ďakujem. Dávam slovo spoločnej spravodajkyni z výboru pre kultúru a médiá poslankyni Monike Kozelovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Paška, Pavol, predseda NR SR (2014-04-01):
(Hlasovanie.) 138 prítomných, 60 za, 74 proti, 4 sa zdržali. Neschválili sme ani tento bod.
Pellegrini, Peter, predseda NR SR (2024-02-08):
Prezentujme sa a hlasujme o bode č. 360? 360 druhého pozmeňujúceho návrhu pána poslanca Galka. (Hlasovanie.) Prítomných 127 poslancov, za 14, proti 78, zdržalo sa 35 poslancov. Neschválili sme tento bod.
B. Bugár, podpredseda NR SR: (2004-03-04):
Otváram rozpravu a pýtam sa, či sa hlási niekto do rozpravy k tomuto bodu. Konštatujem, že nikto. Vyhlasujem rozpravu o tomto bode programu za skončenú. Prerušujem rokovanie o tomto bode. Teraz ďalším bodom programu sú návrhy na voľbu členov Rozhlasovej rady . Návrh ste dostali ako tlač 575. Prosím teraz povereného člena výboru pre vzdelanie, vedu, šport a mládež, kultúru a médiá poslanca Františka Mikloška, aby podal správu o výsledku prerokovania návrhov vo výboroch. Nech sa páči.
Grendel, Gábor, podpredseda NR SR (2021-06-25):
S faktickou poznámkou pán poslanec Martin Borguľa.